CELEX: 22017D1365
Language: et
Date: 2015-11-18 00:00:00
Title: ELi–Gruusia kaubanduse ja jätkusuutliku arengu allkomitee otsus nr 1/2015, 18. november 2015, millega võetakse vastu allkomitee kodukord [2017/1365]

22.7.2017   
            
            
               ET
            
            
               Euroopa Liidu Teataja
            
            
               L 191/7
            
         ELi–GRUUSIA KAUBANDUSE JA JÄTKUSUUTLIKU ARENGU ALLKOMITEE OTSUS nr 1/2015,
   18. november 2015,
   millega võetakse vastu allkomitee kodukord [2017/1365]
   ELi–GRUUSIA KAUBANDUSE JA JÄTKUSUUTLIKU ARENGU ALLKOMITEE,
   võttes arvesse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelist assotsieerimislepingut (1) („leping“), eriti selle artiklit 240,
   ning arvestades järgmist:
   
               (1)
            
            
               Kooskõlas lepingu artikliga 431 on lepingu teatavaid osi kohaldatud ajutiselt alates 1. septembrist 2014.
            
         
               (2)
            
            
               Lepingu artikli 240 kohaselt kontrollib kaubanduse ja kestliku arengu allkomitee lepingu IV jaotise (Kaubandus ja kaubandusküsimused) 13. peatüki (Kaubandus ja jätkusuutlik areng) rakendamist.
            
         
               (3)
            
            
               Lepingu artikli 240 lõike 3 kohaselt võtab kaubanduse ja jätkusuutliku arengu allkomitee vastu oma kodukorra,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga võetakse vastu kaubanduse ja jätkusuutliku arengu allkomitee kodukord lisas esitatud kujul.
   Artikkel 2
   Käesolev otsus jõustub selle vastuvõtmise päeval.
   
      Tbilisi, 18. november 2015
      
         
            Eesistuja
         
         Lali GOGOBERIDZE
         
            Gruusia Majanduse ja Kestliku Arengu Ministeeriumi majandusanalüüsi ja -poliitika osakonna juhataja – eesistuja ja Gruusia esindaja
         
         
            Sekretärid
         
         Irakli TSIKORIDZE
         
            Gruusia Majanduse ja Kestliku Arengu Ministeeriumi väliskaubanduse ja rahvusvaheliste majandussuhete osakonna vanemspetsialist
         
         Daniel KRAMER
         
            Euroopa Komisjoni kaubanduse peadirektoraadi üksuse D1 (kaubandus ja kestlik areng; üldine soodustuste süsteem) poliitikaametnik
         
      
   
   
      (1)  ELT L 261, 30.8.2014, lk 4.
   
      LISA
      
         ELi–GRUUSIA KAUBANDUSE JA JÄTKUSUUTLIKU ARENGU ALLKOMITEE KODUKORD
      
      Artikkel 1
      Üldsätted
      1.   Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepingu („leping“) artikli 240 alusel moodustatud kaubanduse ja jätkusuutliku arengu allkomitee abistab lepingu artikli 408 lõike 4 alusel kaubanduskoosseisus kokku tulnud assotsieerimiskomiteed („kaubanduskoosseisus assotsieerimiskomitee“) tema ülesannete täitmisel.
      2.   Kaubanduse ja jätkusuutliku arengu allkomitee täidab ülesandeid, mis on sätestatud lepingu IV jaotise (Kaubandus ja kaubandusküsimused) 13. peatükis (Kaubandus ja jätkusuutlik areng).
      3.   Kaubanduse ja jätkusuutliku arengu allkomitee koosneb Euroopa Komisjoni ja Gruusia esindajatest, kes vastutavad kaubanduse ja kestliku arengu valdkonna küsimuste eest.
      4.   Kaubanduse ja jätkusuutliku arengu allkomitee esimehe ülesandeid täidab kooskõlas artikliga 2 Euroopa Komisjoni või Gruusia esindaja, kes vastutab kaubanduse ja jätkusuutliku arengu valdkonna küsimuste eest.
      5.   Terminit „lepinguosalised“ kasutatakse käesolevas kodukorras lepingu artikli 428 tähenduses.
      Artikkel 2
      Erisätted
      1.   Kohaldatakse ELi–Gruusia assotsieerimiskomitee kodukorra artikleid 2–14, kui käesolevas kodukorras ei ole sätestatud teisiti.
      2.   Viiteid assotsieerimisnõukogule käsitatakse viidetena kaubanduskoosseisus assotsieerimiskomiteele. Viiteid assotsieerimiskomiteele või kaubanduskoosseisus assotsieerimiskomiteele käsitatakse viidetena kaubanduse ja jätkusuutliku arengu allkomiteele.
      Artikkel 3
      Koosolekud
      Kaubanduse ja jätkusuutliku arengu allkomitee tuleb kokku vajaduse korral. Lepinguosalised seavad eesmärgiks kohtuda allkomitee raames kord aastas.
      Artikkel 4
      Kodukorra muutmine
      Kodukorda võib vastavalt lepingu artiklile 240 muuta kaubanduse ja jätkusuutliku arengu allkomitee otsusega.